Μεθοδολογία διαχείρισης υδάτων σε ανοιχτές εκσκαφές:
Creators: name: Παπαοικονόμου, Αστέριος Νικολάου
Publisher: name: Aristotle University of Thessaloniki
Year: 2011
Subjects: Ανοιχτές εκσκαφές
Υπόγειο νερό
Διαχείριση υπόγειου νερού
Open excavations
Groundwater
Groundwater management

description: Η παρούσα διπλωματική εργασία, αφού παρουσιάζει συνοπτικά τη γενικότερη συμπεριφορά του υπόγειου νερού στο έδαφος, πραγματεύεται κυρίως τον έλεγχο του υπόγειου νερού τόσο κατά το στάδιο του σχεδιασμού όσο και κατά τη διάρκεια κατασκευής ενός υπόγειου έργου με έμφαση στις εφαρμοζόμενες τεχνικές και τη διαχείριση αυτών. Η διαχείριση του υπόγειου νερού σε ένα υπόγειο έργο προϋποθέτει την κατανόηση των αρχών της κίνησης του υπόγειου νερού και της επίδρασής του στα εδαφικά στρώματα καθώς και της διαθέσιμης τεχνολογίας αντλήσεων για την επιτυχή και ασφαλή ολοκλήρωση του έργου. Σκοπός της διπλωματικής αυτής εργασίας είναι η παρουσίαση των βασικών αρχών ελέγχου του υπόγειου νερού και η απόδοση ενός, όσο το δυνατόν, ολοκληρωμένου οδηγού διαχείρισής του από τη φάση σχεδιασμού μέχρι και την κατασκευή ενός έργου. Επιπρόσθετα, παρουσιάζονται τα τυχόν προβλήματα που ανακύπτουν από την επίδραση του υπόγειου νερού και ο τρόπος αντιμετώπισής τους. Η εργασία παραθέτει, σε θεωρητικό επίπεδο, τα διαθέσιμα εργαλεία και τις μεθόδους ανάλυσης και ελέγχου του υπόγειου νερού καθώς και τον τρόπο επιλογής αυτών, τα οποία συμπληρώνονται, στο τελευταίο μέρος αυτής, με την ανάλυση διαχείρισης ελέγχου των υπόγειων υδάτων που εφαρμόστηκε κατά την εκσκαφή για την κατασκευή της Διασταύρωσης Σιντριβάνι στο Μετρό Θεσσαλονίκης, ώστε να αποδοθεί μία συνολική εικόνα του σχεδιασμού και της λειτουργίας των συστημάτων ελέγχου του υπόγειου νερού. Από τη συνολική διερεύνηση της επίδρασης του υπόγειου νερού στα υπόγεια έργα που διενεργείται στην παρούσα εργασία, συμπεραίνεται ότι η ενδελεχής και εμπεριστατωμένη γεωτεχνική έρευνα αποτελεί αναπόσπαστο μέρος της κατασκευής ενός έργου και ότι η ενόργανη παρακολούθηση τόσο των χαρακτηριστικών του υπόγειου νερού όσο και των μετακινήσεων που προκαλούνται στη ζώνη επιρροής του έργου αποτελεί απαραίτητο εργαλείο τόσο για τη διαχείριση της κατασκευής όσο και για τη βελτιστοποίηση τη μελέτης.
description: This essay gives an overview of groundwater impact on soil, and deals, mainly, with groundwater control during design and construction of underground works, with emphasis on techniques used and their management. Groundwater management in underground works requires understanding of the principles of groundwater movement and its impact on soil structure, as well as acquaintance with the current pumping technology for the effective and safe completion of such works. Thus, the aim of this dissertation is to present the basic principles of groundwater control and provide a comprehensive management guide from the stage of design to that of construction. Furthermore, it provides information on groundwater-related problems and their treatment. On a theoretical level, the essay presents the current tools and methods of groundwater control and analysis, as well as the way in which the latter are selected. In practice, this is demonstrated through the case-study of groundwater control management analysis implemented during the excavation for the construction of Crossover “Sintrivani” of Thessaloniki metro. In this way, it is attempted to give a general overview for the design and operation of groundwater control systems. Throughout research regarding groundwater impact on underground works carried out in the present study, it is concluded that a thorough and in-depth geotechnical research forms an integral part of the construction, and that monitoring of goundwater traits and movements caused within the site is an indispensable tool for construction management and improvement of design.